## Naredba o izmjenama i dopunama Naredbe o obveznom atestiranju čeličnih sredstava za zatvaranje otvora za kretanje u skloništima i dvonamjenskim objektima

### NN 6/2001 (24.1.2001.), Naredba o izmjenama i dopunama Naredbe o obveznom atestiranju čeličnih sredstava za zatvaranje otvora za kretanje u skloništima i dvonamjenskim objektima

# DRŽAVNI ZAVOD ZA NORMIZACIJU I MJERITELJSTVO

139

Na teme­lju članka 5. stavka 2., članka 13. stavka 2., članka 17. stavka
2. i članka 23. stavka 4., Zakona o normizaciji (»Narodne novine«, broj 55/96),
ravnate­lj Državnog zavoda za normizaciju i mjerite­ljstvo donosi

## NAREDBU

### O IZMJENAMA I DOPUNAMA NAREDBE O OBAVEZNOM ATESTIRANJU ČELIČNIH SREDSTAVA ZA ZATVARANJE OTVORA ZA KRETANJE U SKLONIŠTIMA I DVONAMJENSKIM OBJEKTIMA

Članak 1.

U Naredbi o obaveznom atestira­nju čeličnih sredstava za zatvara­nje
otvora za kreta­nje u skloništima i dvonamjenskim objektima (»Službeni list«,
broj 4/85), u točki 10. stavak 1., 2., 3. i 4. mije­njaju se i glase:

»10. Sredstvo za zatvara­nje za koje je izdana potvrda o sukladnosti
označava se potvrdbenim znakom.

Izgled i upotreba potvrdbenog znaka utvrđeni su Pravilnikom o izgledu i
upotrebi potvrdbenog (certifikacijskog) znaka (»Narodne novine«, broj 88/98,
165/98 i 8/99).

Označava­nje potvrdbenim znakom obav­lja se na posebnoj pločici, na­ljepnicom
ili tako što se znak utisne s va­njske strane sredstva za zatvara­nje, u gor­njem
desnom kutu. Veličina »B« potvrdbenog znaka mora iznositi najma­nje 50 mm.

Osim potvrdbenog znaka potvrđeno sredstvo za zatvara­nje mora biti označeno
i posebnom pločicom koja sadrži:

1) tvrtku odnosno ime i sjedište proizvođača

2) oznaku tipa proizvoda prema tablici 2

3) broj i datum izdava­nja potvrde o sukladnosti za tip sredstava za
zatvara­nje

4) proizvodni broj

5) godinu proizvod­nje«

Članak 2.

U točki 12. iza podtočke b) dodaje se podtočka
c) koja glasi:

»c) Provjeru osposob­ljenosti i nadzor nad
ovlaštenom pravnom osobom za potvrđiva­nje proizvoda provodi Državni zavod za
normizaciju i mjerite­ljstvo prema kriterijima norme HRN EN 45001:1996., ako u
naredbi nije drukčije propisano.«

Članak 3.

Iza točke 13.
dodaju se nove točke 13.a i 13.b koje glase:

»13.a Rješe­nja o
ovlašte­nju pravnih osoba  za potvrđiva­nje
proizvoda, donesena prije stupa­nja na snagu ove naredbe ostaju na snazi
dvanaest mjeseci od dana stupa­nja na snagu ove naredbe.

Ovlaštene pravne
osobe moraju u roku iz stavka 1. ove točke zadovo­ljiti sve uvjete iz točke 12.
naredbe.

13.b U cijelome
tekstu Naredbe o obaveznom atestira­nju čeličnih sredstava za zatvara­nje
otvora za kreta­nje u skloništima i dvonamjenskim objektima, riječ »atestira­nje«
zamje­njuje se riječju »potvrđiva­nje«, riječ »atest« zamje­njuje se riječima
»potvrda o sukladnosti«, riječ »standard« zamje­njuje se riječju »norma«, riječi
»jugoslavenski standard« zamje­njuju se riječima »hrvatska norma«, riječi
»Socijalistička Federativna Republika Jugoslavija« zamje­njuju se riječima
»Republika Hrvatska«, oznaku »JUS« zamje­njuje oznaka »HRN«, riječi
»organizacija udruženog rada ovlaštena za atestira­nje« zamje­njuju se riječima
»ovlaštena pravna osoba za potvrđiva­nje«, a riječi »Savezni zavod za
standardizaciju« zamje­njuju se riječima »Državni zavod za normizaciju i
mjerite­ljstvo«, u odgovarajućem rodu i padežu.«

Članak 4.

Ova naredba stupa na snagu osmoga dana od dana objave u »Narodnim
novinama«.

Klasa:
011-02/01-02/2
Urbroj: 558-04/11-01-1
Zagreb, 16. siječ­nja 2001.

Ravnate­lj
Državnog zavoda za normizaciju i mjerite­ljstvo
**dr. sc. Jakša Topić, dipl. ing.,** v. r.

if !supportEmptyParas endif

Naredba, NN 6/2001-139